**Ο Φορέας Διαχείρισης «Στενών και Εκβολών Ποταμών Αχέροντα και Καλαμά» συστάθηκε με σκοπό τη διοίκηση και διαχείριση των προστατευόμενων περιοχών «Στενά και Εκβολές Αχέροντα», «Στενά Καλαμά», «Δέλτα Καλαμά» και «Έλος Καλοδικίου». Η έδρα του βρίσκεται στην Ηγουμενίτσα, πρωτεύουσα του Νομού Θεσπρωτίας, εκεί δηλαδή που βρίσκεται το σχολείο μας.**

**Καλέσαμε τους υπεύθυνους του Φορέα Διαχείρισης για να μας μιλήσουν για την χλωρίδα και πανίδα των υγροβιότοπων της περιοχής μας. Πριν την επίσκεψη τα παιδιά χωρίστηκαν σε ομάδες και κατέγραψαν τις ερωτήσεις τους . Η παρουσίαση κράτησε 40 λεπτά και στη συνέχεια ακολούθησε η συνέντευξη.**

**Οι μαθητές σε ρόλο δημοσιογράφου**

**Παύλος**: Ο υγροβιότοπος σχηματίζεται πάντα στο δέλτα των ποταμών;

**Υπεύθυνη ΦΔ**: Όχι, γιατί δεν σχηματίζουν όλοι οι ποταμοί δέλτα.

**Κωνσταντίνος**: Τα νερά στον υγροβιότοπο είναι πάντα λασπωμένα;

**Υπεύθυνη ΦΔ:** Δεν είναι λασπωμένα τα νερά σε όλο τον υγροβιότοπο. Είναι μόνο στα σημεία που υπάρχει λιγότερο νερό.

**Ζωή**: Ποια ζώα ζουν στους υγροβιότοπους;

**Υπεύθυνη ΦΔ:** Στους υγροβιότοπους ζουν κουνούπια, μύγες, βάτραχοι, ψάρια, φίδια και διάφορα πουλιά, όπως ερωδιοί, τσαχτοτσικνιάς κ.ά.

**Νικόλας:** Τι τρώνε τα ζώα στον υγροβιότοπο;

**Υπεύθυνη ΦΔ:** Τρώνε έντομα και μικρά ψαράκια

**Ιωάννα**: Ποια φυτά αναπτύσσονται στους υγροβιότοπους;

**Υπεύθυνη ΦΔ:** Αναπτύσσονται νούφαρα, καλάμια, αγριολούλουδα, κυκλάμινα, πουρνάρια, βελανιδιές.

**Νικολέτα**: Γιατί υπάρχουν πολλά καλάμια στους υγροβιότοπους;

**Υπεύθυνη ΦΔ:** Γιατί τα καλάμια μεγαλώνουν πάντα εκεί που υπάρχει νερό.

**Παιδιά**: Σας ευχαριστούμε πολύ για το χρόνο σας

**Υπεύθυνη ΦΔ:** Εμείς σας ευχαριστούμε που μας καλέσατε